GUERRA-E-PATZ-I-WEB	Qu’èren en aguesti moments que precedissen a un dinar de gala, quan toti es convidadi amassadi ara demora d’èster cridadi entàs entremesi non comencen granes convèrses mès considèren de besonh botjar-se e parlar pr’amor de non hèr veir impaciéncia per sèir-se ena taula; moments qu’es patrons dera casa guarden de quan en quan era pòrta e dempús se guarden entre se e es convidadi sagen d’endonviar en aguestes guardades a qui o qué demoren encara: dilhèu un parent important que s’a arreculat o bèth plat qu’encara non ei prèst.